NaiveNeuron/SloPal huggingface dataset:
Kollár, Boris, predseda NR SR (2021-12-09):
Vážené pani poslankyne, vážení páni poslanci, pokračujeme v prerušenom rokovaní. Chcem vás informovať, že vláda Slovenskej republiky doručila Národnej rade návrh na voľbu zástupcu do Dozornej rady Sociálnej poisťovne (tlač 806) a ďalej tri návrhy na skrátené legislatívne konanie, o vládnom návrhu novely zákona č. 414/2012 Z. z. o obchodovaní s emisnými kvótami (tlač 812), o vládnom návrhu novely zákona č. 452/2021 Z. z. o elektronických komunikáciách (tlač 814), a o vládnom návrhu novely Obchodného zákonníka (tlač 816), ako aj vládne návrhy zákonov pod tlačami 813, 815 a 817, preto v mene troch poslaneckých klubov, OĽANO, SME RODINA a SaS, podávam návrh na zaradenie týchto nových bodov do programu 51. schôdze. Navrhujem, aby sme o návrhu na voľbu zástupcu do Dozornej rady Sociálnej poisťovne a o návrhoch vlády začali rokovať po prerokovaní štátneho rozpočtu a ihneď o nich hlasovali. Ak Národná rady rozhodne o skrátených legislatívnych konaniach, navrhujem, aby sme bezprostredne po hlasovaní... hlasovaní pristúpili k prvým čítaniam a k hlasovaniu o nich. Po prestávke na rokovanie výborov by sme pristúpili k druhým čítaniam a následne k hlasovaniu. Je všeobecný súhlas? (Súhlasná i nesúhlasná reakcia pléna.) Nie? Dobre, dávam o tomto hlasovať. Prosím, prezentujme a hlasujeme. (Ruch v sále.) (Hlasovanie.) Prítomných 137 poslancov, za 81, proti 49, zdržali sa 3, nehlasovali 4. Konštatujem, že sme zaradili tieto nové body do programu 51. schôdze a určili sme termíny ich prerokovania. Ďalej vás chcem informovať, že Národnej rade bol doručený návrh skupiny poslancov Národnej rady na schválenie... (ruch v sále), prosím, utíšte sa, na schválenie stanoviska Slovenskej republiky k uskutočneniu zmenu plánu podpory, obnovy a odolnosti (tlač 818), preto v mene troch poslaneckých klubov, za SME RODINA, SMER – sociálna demokracia a Ľudová strana Naše Slovensko, podávam návrh na zaradenie tohto nového bodu do päťdesiateho... do programu 51. schôdze a navrhujem, aby ho prerokovali po hlasovaní o návrhoch v skrátenom legislatívnom konaní v druhom čítaní. Je všeobecný súhlas? (Nesúhlasná reakcia pléna.) Nie? Prosím, prezentujme a hlasujme. (Hlasovanie.) Prítomných 133 poslancov, za 37, proti 56, zdržalo sa 38, nehlasovali 2. Konštatujem, že sme uvedený návrh neschválili. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje (tlač 641), bod 35. schváleného programu. Spoločným spravodajcom je člen výboru pre pôdohospodárstvo a životné prostredie poslanec Vladimír Zajačik, prosím ho, aby hlasovanie uvádzal. (Reakcia z pléna.) Aha. Po hlasovaní dám slovo pánovi predsedovi. (Reakcie v pléne.) Dobre. Pán, pán poslanec, počkajte chvíľočku. S procedurálnym návrhom, pán poslanec Fico.
Pčolinský, Peter, podpredseda NR SR (2023-01-24):
Pán poslanec Kamenický.
Paška, Pavol, predseda NR SR (2012-10-29):
Pán poslanec Sulík.
Jarjabek, Dušan, poslanec NR SR (2022-03-22):
Ďakujem pekne. Pán poslanec, hovoril si o kvalite vysokých škôl, ktorá je taká alebo onaká. No ja môžem povedať len jednu jedinú vec. Kvalita troch vysokých škôl umeleckého typu je špičková, špičková európsky. A prečo to hovorím takto namyslene? Preto, lebo tie výsledky sú také, aké sú. Či sú to v oblasti divadelnej, hudobnej alebo výtvarnej, alebo tanečnej, v ktorejkoľvek chcete, proste to sú všetko školy, ktoré majú medzinárodné úspechy, ktoré sú neni zanedbateľné, ktoré sú v absolútne medzinárodnej konkurencii. Hlavne v muzike sa to prejavuje, vo vokálnej tvorbe, v inštrumentálnej tvorbe. To je proste čosi... tanečníci, pochopiteľne, veď tí tanečníci od nás v podstate tancujú v každom kamennom divadle, tá, na svete, to hovorím, na svete a nepreháňam. Tá kvalita tých vysokých škôl je veľmi, hovorím o umeleckých školách, o ktorých sa v tomto zákone veľmi málo hovorí, resp. vôbec. Aká je, aká je kvalita tých vysokých škôl? No hádam taká, aká je kvalita tých študentov, ktorí z tých vysokých škôl vychádzajú. Nie? A keď sú títo študenti úspešní, tak asi sú úspešní aj tí pedagógovia, ktorí ich vedú. Opäť veľmi jednoduchá rovnica. A keď tá škola má úspešných pedagógov, tak asi tá vysoká škola je úspešná. Lenže viete, o tej výučbe sa hovorí veľmi málo. Viacej sa hovorí o vzťahoch rektor – dekan, dekan – katedra. Posilňuje sa úloha rektora, posilňuje sa, oslabuje sa úloha dekana – a toto všetko v tomto zákone je. A posilňuje sa úloha štátu. Namiesto toho, aby tým vysokým školám sa dala jedna obrovská, alebo teda akceptovateľná individuálnosť, a aby si sami mohli rozhodnúť o tom, či budú v budúcnosti dobré alebo zlé, bez minimálneho vstupovania štátu. Veď to je to najdôležitejšie. A tento zákon hovorí trošku o opaku. V tom je ten problém... (Prerušenie vystúpenia časomerom.)
Muňko, Dušan, poslanec NR SR (2012-05-16):
Pán poslanec Miškov, nepovažujem vás za neschopného, ale spýtam sa vás jednu otázku. Mali ste firmu. Mal majoritu niekto iný? Vy ste vládli alebo vládne ten, kto má minoritu? Viete mi povedať, vo svete kto má majoritu, aby mu vládol akcionár s minoritou? To je podstata veci. A podstata veci SPP je v tom, že ako vyplácal dividendy? Čo robil v predstavenstve? To je otázka, ako bola prevedená privatizácia. Takže štát sa musí nejako brániť. Ďakujem pekne.
Bugár, Béla, podpredseda NR SR (2010-12-16):
Pán poslanec Brocka.
B. Sániová, poslankyňa: (2007-10-17):
Ku kúpeľom bolo tu niekoľko veľmi dobrých poznámok a pripomienok v tom zmysle, že kúpele slúžia našim pacientom, tak ako povedal kolega Halecký, že určite niektorí raz za život čakajú na to, aby mohli absolvovať kúpeľnú liečbu. Keď si pozriete zoznam indikačných diagnóz do kúpeľov, treba si pozrieť gastrointestinálne ochorenia, pozrite si pacientov, ktorí mali komplikované operácie žlčníka, pacientov, ktorí, ak prežili, podotýkam, ktorí, ak prežili pankreatitídu, vieme, o čom hovoríme, alebo majú Krónovu chorobu, môžu ísť do kúpeľov. Môže byť niečo lacnejšie ako prevencia, o ktorej sa tu hovorilo? Prevencia, aj keď je náročná na diagnostiku, na financie, o ktorých sa tu hovorí, ale výsledok je ďaleko lacnejší. Veď preventívne vyšetrenia pacienta so žalúdočným vredom pomocou endoskopických vyšetrení a jeho pravidelné kontroly sú lacnejšie ako liečba jedného hemoratického šoku, kolegovia vedia, o čom hovorím. Kvalita života týchto pacientov po oživovaní a po takejto liečbe už nie je taká ako pred touto príhodou. Tak, prosím vás, nevkladajme do úst to, čo niekedy nie je pravdou, že je to finančne náročné. Prevencia je náročná, ale výsledok je ďaleko lacnejší a hlavne tá kvalita života je lepšia. Takže s radosťou som privítala tieto, týka sa tam v tom zákone aj očkovanie, samozrejme, že aj to je veľmi dôležité, o tom dneska budeme počuť z úst renomovaných odborníkov, závery a odporúčania. Takže ja ako zdravotník som si osvojila tieto predložené časti tohto vládneho zákona a určite ho podporím. Ďakujem pekne.
Laššáková, Jana, podpredsedníčka NR SR (2013-09-17):
Budem informovať predsedu Národnej rady, aby zvolal poslanecké grémium. (Reakcia poslankyne L. Žitňanskej: „Okamžite.“ ) Okamžite. Dobre. Vyhlasujem krátku prestávku, päťminútovú. (Krátka prestávka.) (Po prestávke.)
Blanár, Juraj, podpredseda NR SR (2022-10-19):
Prerušujem rokovanie o tomto bode programu. Ďakujem pani navrhovateľke, pánovi spravodajcovi za spoluprácu. A môžeme pristúpiť k prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby. Je to parlamentná tlač 1033. Pán minister Hirman už je na svojom mieste predkladateľa, rovnako poprosím aj pána predsedu výboru hospodárskeho Kremského, aby zaujal miesto pre spravodajcu. V piatok 7. októbra neukončil svoje vystúpenie v rozprave písomne prihlásený pán poslanec Patrick Linhart za klub SME RODINA, ktorému by som rád odovzdal slovo, avšak nenachádza sa v sále, a keďže už nikto viac, prepadlo mu poradie, tak v každom prípade stráca úplne poradie. Dávam možnosť preto sa prihlásiť do rozpravy ústne. Evidujem pána spravodajcu, že sa chce prihlásiť, ale rovnako máte možnosť aj ostatní. Konštatujem, že nikto viac okrem pána spravodajcu. Uzatváram možnosť prihlásiť sa ústne. Pán spravodajca Kremský, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1033.)
Laššáková, Jana, podpredsedníčka NR SR (2014-11-09):
Máte reagovať, pán poslanec, na predrečníka, a nie púšťať... Áno, pán poslanec Mihál? Podľa rokovacieho poriadku?
M. Číž, podpredseda NR SR: (2007-06-19):
(Hlasovanie.) Prítomných 143 poslancov, za 87 poslancov, proti 30 poslancov, zdržalo sa 24 poslancov, nehlasovali 2 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Laurenčík, Milan, podpredseda NR SR (2021-03-18):
Toto bol posledný príspevok vo všeobecnej rozprave k tomuto vládnemu návrhu zákona, preto vyhlasujem všeobecnú rozpravu za skončenú a pýtam sa, či chce zaujať k rozprave stanovisko pán navrhovateľ. Nechce. Pán spravodajca? Takisto nie. Preto prerušujem rokovanie o tomto bode programu. Vážené panie poslankyne, vážení páni poslanci, my teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený pod tlačou 364, spoločná správa výborov má tlač 364a. Prosím pána ministra dopravy a výstavby, pána Andreja Doležala, aby nám vládny návrh zákona odôvodnil. Pán minister, nech sa páči, máte slovo.
P. Hrušovský, predseda NR SR: (2005-09-27):
M. Demeterová, poslankyňa: ... republiky Jozefa Buriana na vydanie zákona, ktorým sa mení zákon Národnej rady Slovenskej republiky č. 182/1993 Z. z. o vlastníctve bytov...
Matej, Ondrej, poslanec NR SR (2011-07-01):
Ďakujem pekne za slovo. Som veľmi rád, že minister financií uviedol jeden z dôvodov, prečo toto stanovisko, ktoré bolo predložené skupinou poslancov, je zmätočné, zavádzajúce, resp. neférové. Ja prečítam z tohto stanoviska ešte druhý dôvod a budem citovať: "Národná rada Slovenskej republiky vzhľadom na uvedomenie si skutočnosti, že nesúhlas Slovenskej republiky by viedol k zablokovaniu celého procesu...“ Bolo by férové, poctivé a zodpovedné, keby predkladatelia, keď hovoria o tom, že chcú bankrot Grécka, predložili stanovisko nie s podmienečným súhlasom, ale s nesúhlasom a neskrývali sme sa tu za slovíčka v tomto stanovisku, lebo hneď tá prvá podmienka, a zhoduje sa na tom väčšina ekonómov, znamená so 100-percentnou istotou okamžitý neriadený bankrot Grécka. A preto nepodporím toto stanovisko. Ďakujem pekne.
Glváč, Martin, podpredseda NR SR (2016-11-24):
Pani poslankyňa Verešová.
Chren, Martin, poslanec NR SR (2012-07-03):
Príjemný dobrý deň. Vážená pani predsedajúca, ctené kolegyne, ctení kolegovia, zákon, ktorý sme s kolegami predložili, má za svoj cieľ reflektovať princíp progresivity, ktorý očakávame, že sa bude vnášať do slovenského daňového systému, najmä do systému dane z príjmov fyzických osôb, a reflektujúc tento návrh, zavádza mechanizmus krátenia príspevkov politickým stranám, ktoré presiahnu určitú hranicu, konkrétne 10 %, pre vstup do Národnej rady. Podobne ako sa pri vyšších zárobkoch má a pri vyšších obratoch zvyšovať aj suma zisku, má na zdanenie, resp. sadzba dane, pri vyššom volebnom zisku podľa tohto návrhu zákona rastie suma príspevkov zo štátneho rozpočtu, ktoré má politicky subjekt počas volebného obdobia dostávať, a navrhuje sa, aby sa táto suma od hranice 10 % volebného príspevku krátila o jednu štvrtinu. Ide teda o akúsi obrátenú progresivitu, kde sa so zvyšujúcou sumou nezvyšuje sadzba dane, ale kde sa so zvyšujúcim počtom volebných hlasov znižuje suma vyplácaného štátneho príspevku. Tento mechanizmus sa nedotýka malých, slabých politických strán, ktoré majú stále potenciál rastu, ale, naopak, solidarizuje veľké strany s vysokým volebných ziskom, ktoré zo štátneho rozpočtu na svoju činnosť dostanú menej, no stále budú ďalej fungovať. Návrh zákona tak má prinútiť politické subjekty hospodárnejšie využívať finančné prostriedky, ktoré im prináležia zo zákona. Na druhej strane šetrí štátne finančné prostriedky, ktoré môžu byť využité na iné, lepšie účely. Návrh zákona má teda pozitívny vplyv na verejné financie. Predložený návrh zákona má teda pozitívny vplyv na štátny rozpočet, nemá vplyv na rozpočty obcí a vyšších územných celkov a nemá negatívny vplyv na životné prostredie, na zamestnanosť, podnikateľské prostredie a informatizáciu spoločnosti. Predložený návrh zákona je v súlade s Ústavou Slovenskej republiky a inými právnymi predpismi a s medzinárodnými zmluvami, ktorými je Slovenská republika viazaná. Vážená pani predsedajúca, ďakujem veľmi pekne za priestor a hlásim sa ako prvý do rozpravy.
Marosz, Ján, poslanec NR SR (2017-12-07):
Ďakujem za faktické poznámky. Pán Janckulík, naozaj vy ste človek, ktorý tam sa rozdáva tým ľuďom a snaží sa ako keby z toho mála urobiť maximum pre rekonštrukciu prechodov pre chodcov. Naozaj máte malý rozpočet, ale veľmi efektívne a dobre si plníte tie svoje úlohy, ktoré máte ako splnomocnenec pre výstavbu ciest a týchto ciest nižšej kategórie. Čo sa týka toho plytvania, tak to je naozaj výzva na pána ministra financií, ale aj na pána Bugára, ktorý politicky zodpovedá za toto ministerstvo. Zabráňte plytvaniam! My máme materiály, ktoré hovoria o tom, že urobia analytici z ministerstva dopravy nejakú analýzu a potom tam príde nejaká, z firmy Deloit, nejaký predák, zamestnanec, urobí CTRL C, CTRL V a následne tieto správy predávajú naspäť ministerstvu dopravy. Týchto materiálov máme akože veľmi veľa. Chvalabohu, špeciálny prokurátor sa týmito vecami zaoberá, ale dávame mu ešte možno týždeň na to, aby poskytol jasné stanovisko, lebo podľa našich informácií zatiaľ tam veľmi policajti nepreložili slamku, to znamená, že veľa sa tam neudialo. A potom tieto veci pekne zverejníme, že čo všetko sa deje a aké doslova špinavé praktiky sú zaužívané aj na tomto ministerstve.
Galis, Dušan, poslanec NR SR (2019-05-14):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie ústavnoprávnemu výboru Slovenskej republiky, Výboru Národnej rady pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Zároveň za gestorský výbor určujem Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 17. júna 2019 a gestorský výbor do 18. júna 2019. Ďakujem.
Podmanický, Ján, poslanec NR SR (2015-11-11):
Je to nekorektné, lebo pán poslanec uznal, že sú protirečivé obidva tie návrhy.
P. Hrušovský, predseda NR SR: (2004-03-03):
K. Mitrík, poslanec: Áno. Ďakujem pekne, pán predseda. Vážené kolegyne, kolegovia, musím povedať, že teda nemôžem súhlasiť s pani kolegyňou Antošovou vo vzťahu k tomuto zákonu, pretože ako praktik, ktorý v samospráve pracoval, samozrejme, že netvrdím, že pani kolegyňa nepracovala, tvrdím, že tento zákon je potrebný pre samosprávu a že je dobrý. Samozrejme, že v každom návrhu sa nájdu isté ustanovenia, ktoré nie sú celkom podľa našich predstáv, ale myslím si, že tieto veci sa dajú v tomto zákone odstrániť. A nemyslím si, že najdôležitejším článkom alebo najdôležitejším bodom tohto zákona sú práve platy hlavných kontrolórov. Veď v obci si to môžu veľmi jednoducho usporiadať. No tak si zoberú kontrolóra na úväzok a nedajú mu tých 15-tisíc korún, ale dajú mu 3-tisíc korún a povedia mu, máš úväzok 0,2 alebo 0,15. Aj týmto spôsobom sa to dá riešiť. Ja mám ten názor, že v zákone treba pokračovať. Aj asociácia kontrolórov, ktorú si ja veľmi vážim, ktorá funguje od roku 1992 a ktorá je skutočne profesionálnym združením, jednoducho má síce pripomienky k zákonu, ale nie sú takého charakteru, že by tento zákon bolo potrebné vrátiť. Čiže si myslím, že je potrebné pokračovať v prerokovaní tohto zákona, pretože tento zákon je potrebný.
Kremský, Peter, poslanec NR SR (2022-06-22):
Vážený pán predseda, vážení kolegovia, dámy a páni, tiež sa chcem ospravedlniť, že došlo k nedorozumeniu v komunikácii. Ďakujem pánovi ministrovi Sulíkovi za to, že mi vyšiel v ústrety. Je to naozaj veľmi krátky pozmeňovák, ktorého cieľom je, aby sme znížili byrokraciu v prípade nových zdrojov elektrickej energie z obnoviteľných zdrojov, to znamená, aby keď to trošku preženiem, ak sa družstevníci rozhodnú dať si na kravín kolektory slnečné, aby nemuseli žiadať ministerstvo hospodárstva o súhlas. Takže prečítam len tento bod. Pozmeňujúci návrh poslanca Národnej rady Slovenskej republiky Petra Kremského k vládnemu návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 975. V čl. I bode 58 § 12 ods. 2 písmeno a) znie: „a) výrobu elektriny zo slnečnej energie alebo veternej energie z celkovým inštalovaným výkonom do 5 MW vrátane; zvýšiť celkový inštalovaný výkon takéhoto energetického zariadenia nad 5 MW v prípade výroby elektriny zo slnečnej energie alebo veternej energie možno iba na základe osvedčenia na výstavbu energetického zariadenia,". Znamená to, že do 5 MW vrátane nebude potrebné žiadať o osvedčenie na výstavbu energetického zariadenia. Ďakujem veľmi pekne za podporu.
Bugár, Béla, podpredseda NR SR (2019-12-04):
Prezentujme sa a hlasujme o návrhu prerokovať tento vládny návrh zákona v treťom čítaní. (Hlasovanie.) Prítomných 139, za 68, proti 36, zdržalo sa 27 poslancov, 8 nehlasovali. Návrh nebol schválený. Takže to ihneď, pán poslanec, to ihneď asi nefunguje. Takže budeme pokračovať ďalej, chcem vás informovať, teraz by sme mali hlasovať o stratifikácii, ale vláda Slovenskej republiky na dnešnom rokovaní zobrala späť tento návrh, takže o tom hlasovať nebudeme. Prosím teraz pána poslanca Baláža, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 1613). (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1613.)
Laššáková, Jana, podpredsedníčka NR SR (2013-06-17):
S reakciou pán poslanec Baška, nech sa páči.
Hrušovský, Pavol, podpredseda NR SR (2010-08-03):
Pán poslanec Brocka.
Beblavý, Miroslav, poslanec NR SR (2013-09-10):
Ja si tiež dovolím len pripomenúť zasadnutie výboru pre nezlučiteľnosť funkcií o 12.30 hod. Ďakujem pekne.
Hrnčiar, Andrej, podpredseda NR SR (2017-10-18):
Reakcia na faktické poznámky, pán poslanec Suchánek.
Kažimír, Peter, podpredseda vlády a minister financií SR (2018-11-29):
Prepáčte, páni poslanci, moju trojúlohu si musím splniť naozaj do posledného písmenka. Takže, pán poslanec, oceňujem obratnosť, s akou ste prepojili problém podozrenia z plagiátorstva alebo nečestného získania titulu s dlhodobo konsenzuálnym a principiálnym postojom vlády byť v jadre európskej integrácie. Nakoľko sa však touto otázkou na podnet opozičných poslancov v minulom týždni zaoberala mimoriadna schôdza Národnej rady so známym výsledkom, nemyslím si, že je potrebné, aby som sa k téme vyjadroval, i keď rozumiem, že predstavuje pre opozíciu vítanú muníciu v jej legitímnej úlohe neustále ostreľovať vládnu koalíciu. Ďakujem. Skončil som.
Kuffa, Štefan, poslanec NR SR (2023-06-15):
Kolega Filip Kuffa, tak ako si to povedal v rámci tej rozpravy, bezzásah, ničnerobenie nemôže fungovať v našom hospodárstve normálne. Predsa za ničnerobenie že by my sme ešte platili, to, to je čosi neprijateľné. A nielen neprijateľné, ale je to aj nedôstojné tých ľudí. Ja by som odporúčal, Filip, aj pani ministerke, ja neviem ani, ako sa volá, lebo to je úradníčka, pre mňa je to cudzia žena, nech, keď sa postaví v rozprave, nech sa aspoň predstaví, že kto je a čo je, lebo ja ju nepoznám, ale od odbornosti má na míle vzdialené, lebo tuná nám predkladá naozaj tie rozprávky starej matere a my takto tuná máme ako počúvať. Ale to nie je toto vláda alebo tu, jak to zaznelo, vraj táto teroristická vláda. To je odvolaná vláda. Nech sa u pani Čaputovej uvláda pán Ódor... uchádza pán Ódor o zostavenie novej vlády. Prosím vás pekne, tu vy si úplne robíte posmech z Národnej rady a z parlamentu rovnako aj vrátane pani prezidentky. Toto tu nemalo obdobu. Nijaká Ústava Slovenskej republiky pre nikoho neexistuje. A tu to vidíme v priamom prenose. Vy takto drzo prídete predkladať tieto návrhy zákonov. Ale čo sa týka národných parkov, ja žijem v podstate medzi dvoma národnými parkami, to je Tatranský národný park a Pieninský národný park. Ja vám z celého srdca, Bratislavčania, želám ten Národný park Podunajsko, aby ste nemohli ísť ani na vychádzku, na rybačku a všetko toto skončí. My budeme mať celé Slovensko len jeden národný park a z Anglicka tu budú chodiť nás fotiť do zoologickej záhrady, jak sa my pohybujeme tuná v tej zoologickej záhrade v mrežách zavretí medzi týmito medveďmi, ktoré tuná máme. To je úplne strašné! Toto, čo za tie tri a pol roka tá predchádzajúca vláda urobila a, samozrejme, vy ruka v ruke v týchto veciach pokračujete tuná. To, že polovica vlády by nerozoznala hlucháňa a tetrova, ja si dovolím povedať celá vláda.
Grendel, Gábor, podpredseda NR SR (2021-11-02):
Pani poslankyňa Ľubica Laššáková s faktickou poznámkou.
Laurenčík, Milan, poslanec NR SR (2018-02-08):
Ďakujem za slovo. Vážený pán predsedajúci, milé kolegyne, kolegovia, dovoľte mi, aby som predložil návrh zákona ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov, ktorý si dovolím predložiť spolu s kolegami poslancom Galkom a pánom poslancom Rajtárom. Cieľom predloženej novely zákona je zakotviť do zákona výnimku z povinnosti absolvovať odbornú prípravu a vykonať skúšku odbornej spôsobilosti v prípade záujmu o obnovenie platnosti preukazu odbornej spôsobilosti pre tých držiteľov preukazov, ktorým sa blíži koniec doby platnosti preukazu odbornej spôsobilosti, a ktorí zároveň spĺňajú podmienku vzdelania a vykonanej praxe. Vyššie uvedená výnimka sa týka absolventov študijných odborov v oblasti bezpečnostných služieb, absolventov vysokoškolského vzdelania druhého stupňa alebo špecializovaného policajného vzdelania, ktorí zároveň spĺňajú podmienku bezpečnostnej praxe v ozbrojenom bezpečnostnom zbore v trvaní najmenej päť rokov. V súčasnosti je problematika obnovy platnosti preukazu odbornej spôsobilosti legislatívne nastavená tak, že ak platnosť preukazu zanikne uplynutím doby, na ktorú bol vydaný, na vydanie nového preukazu je potrebné absolvovať odbornú prípravu a úspešne vykonať skúšku. Preto sa navrhuje upraviť, aby odbornú prípravu a skúšku nebolo potrebné absolvovať, ak sú kumulatívne splnené podmienky podľa § 19 ods. 3 alebo 4 zákona o súkromnej bezpečnosti a zároveň ak držiteľ preukazu požiada o vydanie nového preukazu najmenej jeden mesiac pred uplynutím doby platnosti starého preukazu. K žiadosti bude potrebné priložiť doklady o získanom vzdelaní a o dĺžke trvania praxe. Predkladaný návrh zákona je v súlade s Ústavou Slovenskej republiky, ústavnými zákonmi, zákonmi, medzinárodnými zmluvami a medzinárodnými dokumentami, ktorými je Slovenská republika viazaná, ako aj s právom Európskej únie. Návrh zákona bude mať mierne negatívny, avšak z makroekonomického hľadiska zanedbateľný vplyv na verejné financie, nemá vplyv na podnikateľské prostredie a ani negatívny vplyv na životné prostredie a informatizáciu spoločnosti. Návrh zákona bude mať pozitívny sociálny vplyv. Ďakujem za pozornosť.
Bittó Cigániková, Jana, poslankyňa NR SR (2023-05-03):
Marek, ja veľmi dobre viem, že toto bola iniciatíva aj pani doktorky Paluškovej, ktorú ja si vysoko vážim a absolútne jej dôverujem, ale nie je od teba fér teraz to hádzať na ňu a že vlastne vy s pani Horváthovou s tým nič nemáte, lebo vaša starosť je postrážiť ten legislatívny proces tak, aby sa mohli vyjadriť všetky skupiny a aby sa predišlo tomu, aby vlastne na to doplatil pacient. To je vaša starosť, nie pani doktorky. Tá sa stará o pacientov a jej zámer, aj váš, je v poriadku. Ale ja tu hovorím o dôsledkoch. Ja tu hovorím o tom, že to dopadlo ako vždy. Vy máte také dobré srdiečko, vy veľmi dobre, vy chcete, aby sa stali dobré veci, a výsledkom je, že v nemocnici nám končia ľudia s mozgovými príhodami. To... a to je výsledkom vašej legislatívnej činnosti, pretože k tomu nebolo medzirezortné pripomienkové konanie. Môžeš kývať hlavou, ja som čítala konkrétny prípad z nemocnice. Pán doktor, ktorý tu sedí, pán doktor Urban hovoril tiež konkrétne prípady. Vyhovárate sa na repe... rete... ale, repetitívne recepty, viete, koľko sa ich predpisuje, keď teda toto je riešenie pre všetko? 1,6 % zo všetkých. To je tá vaša slávna výhra, 1,6 % predpísaných receptov sú tie, ktoré sú opakované. A ešte jedna otázka. Návštevu ste už predsa ušetrili, však ono to zostáva tak, veď to nikto nerozporuje, že špecialista má predpisovať teda lieky svojim pacientom. Len sa bavíme o tom, že to odporučenie by bolo dlhšie ako tri mesiace, na ktorom ste vy trvali podľa mojich informácií. Tak keď sa teraz dozvedám, že vy vlastne s tým nemáte problém, keď to bude dlhšie, a ani s tým očkovaním, tak očakávam, že OĽANO podporí tento návrh zákona aj v prípade, že SaS podá pozmeňujúci návrh, kde navrhne teda šesť mesiacov, aby to nebol rok, nech to je kompromis, odporúčanie, a tiež navrhneme očkovanie v lekárňach. Podľa vašich vyjadrení veľmi sa teším na podporu pozmeňováku a potom aj celku. Ďakujem veľmi pekne.
Dostál, Ondrej, poslanec NR SR (2018-11-30):
Pán minister hovoril o samospráve a že, ja som chvíľu teda nedával pozor a potom hovoril o tom, že je to nadlho, najmenej na 10 rokov a zo samospráv že je všetko zložité, lebo tam je tých aktérov veľa, tak chvíľu som si myslel, že či náhodou nehovorí o komunálnej reforme a municipalizácii, ale teda hovoril iba o daňovom mixe a o dani z nehnuteľnosti a prípadne teda zmeny váhy, čo, samozrejme, je tiež zložité a problém, pokiaľ sa to týka samosprávy. S naviazanosťou príjmov samospráv na daň z príjmu fyzických osôb je to tak, že keď sú dobré časy a ekonomike sa darí a platy rastú, tak aj táto daň dynamicky, dynamicky rastie, hoci teda príjmy štátu rastú, rastú výraznejšie ako príjmy samosprávy za tie roky, odkedy došlo k rozdeleniu kompetencií aj financií, ale zase riziko naviazania, výrazného naviazania iba na túto daň je, že keď tie dobré časy skončia a máme tu krízu, máme tu, máme tu nejakú stagnáciu, tak aj na príjmoch samospráv sa to negatívne prejaví. Čiže nejak sa to snažiť diferencovať, vytvoriť, vytvoriť daňový mix alebo teda zvýšiť váhu aj nejakých daní, kde samospráva môže ovplyvniť ich výšku na rozdiel od príjmu z dane, z dane z príjmu fyzických osôb, určite stojí za úvahu, ale teda systémovo tým, čím som začal k tej komunálnej reforme a spájaniu obcí, čo je teda ešte náročnejší proces, ale mali by sme sa dopracovať, lebo je to dôležité aj z hľadiska verejných financií, aj ich efektívneho využívania.
Paška, Pavol, predseda NR SR (2012-12-18):
Pani poslankyňa Žitňanská.
Grendel, Gábor, poslanec NR SR (2023-11-16):
Ďakujem za slovo. Predseda parlamentu po poslancoch chce, aby sa správali ako dospelí a on sám sa pritom správa detinsky. Neviem, či ste čítali to rozhodnutie, ktoré dal vypracovať v súvislosti s prácou médií v budove parlamentu, odporúčam to, je to veľmi poučné čítanie. Okrem iného tam hrozí odobratím akreditácie pre novinárov, ktorí budú robiť rozhovory mimo už tej spomínanej knižnice. To je totálne komunistický manier predsedu parlamentu, ktorý nadobudol platnosť deň pred 17. novembrom. Naozaj klobúk dolu. Chce, aby sa poslanci správali ako dospelí a on sám sa pritom chová ako komunistické dieťa. (Potlesk.)
Šeliga, Juraj, poslanec NR SR (2023-05-25):
Ďakujem pekne. Ja mám ako keby základnú otázku do diskusie, veď tá diskusia sa tu tiahne dlhšie, že ten čl. 39a) ods. 2, ktorý sa dopĺňa, hovorí, že každý má právo vykonať platbu za nákup tovarov a poskytovanie služieb v hotovosti zákonným platidlom. A teraz keď ústavodarca hovorí každý, tak myslí každého, či to je fyzická, alebo právnická osoba, to je proste slovo každý. A že akým spôsobom sa táto legislatíva dotkne všetkých tých daňových zákonov a medzinárodných dohôd, ktorých účelom je potieranie prania špinavých peňazí, lebo to základné pravidlo, ktoré tu je, je, že keď sa platí elektronicky, tak je tam nejaký trek. A teraz ja neupodozrievam nikoho zo zlého úmyslu, len tá ústava, proste keď to tam bude napísané, tak to časom bude nejakým spôsobom interpretované a viem si predstaviť, že niektorí ľudia budú aj podnikateľské subjekty budú hovoriť, že no my vychádzame z čl. 39a ústavy, ktorá nám zaručuje ako právo. Že ako toto je ošetrené alebo ako sa na to pozeráte, pretože ja nepredpokladám, že chcete pomáhať nejakým ľuďom, aby páchali trestnú činnosť, na druhej strane, že pozeráme dopredu, a tá interpretácia môže byť rôzna potom aj tie subjekty môžu povedať, že no tak dobre, ale ja to mám v ústave, preto si budem platiť v hotovosti, bez ohľadu na to, čo mi hovorí nejaká zákonná norma. Takže to je taká otázka do diskusie a som rád, že ešte pán navrhovateľ môže, môže reagovať v rozprave, lebo si myslím, že to napadne veľa ľudí a bude sa to pýtať, že presne túto otázku, že čo to bude v praxi znamenať pre, pre ix daňových a trestných zákonov. Ďakujem.
Paška, Pavol, predseda NR SR (2014-06-10):
Krátka 5-minútová prestávka, budeme pokračovať. (Prestávka.) (Po prestávke.)
Laššáková, Jana, podpredsedníčka NR SR (2012-11-06):
Na vystúpenie pána poslanca s faktickými poznámkami pán poslanec Brixi, Martvoň, Novotný, Hraško, Mičovský a pani poslankyňa Gibalová. Končím možnosť prihlásiť sa s faktickými poznámkami. Pán poslanec Brixi, nech sa páči.
Hort, Milan, podpredseda NR SR (2011-02-08):
Ďakujem. Pani poslankyňa spravodajkyňa nechce sa vyjadriť k rozprave. Takže prerušujem rokovanie o tomto bode programu. Vzhľadom na skutočnosť, že by mal nasledovať zákon, ktorého navrhovateľom je predseda parlamentu pán Richard Sulík, a preto, že jeho vystúpenie, ktoré nasleduje, pretože tá rozprava bola prerušená, je dlhšie ako desať minút, vyhlasujem teraz prestávku do 11.30 hodiny. O 11.30 hod. budeme pokračovať hlasovaním. Prosím všetkých na 11.30 hod. o dochvíľnosť. (Prestávka.) (Po prestávke.)
P. Hrušovský, predseda NR SR: (2003-09-10):
(Hlasovanie.) Prítomných je 131 poslancov, za 112, proti 5, zdržalo sa 14. Návrh sme schválili. Ďakujem, pani poslankyňa. M. Majdová, poslankyňa: Pán predseda, dajte hlasovať o tom, aby, nie, pardon.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Jurzyca.
M. Hort, podpredseda NR SR: (2008-09-10):
Otváram všeobecnú rozpravu. Ani tu som nedostal do rozpravy žiadnu písomnú prihlášku, a preto sa pýtam, či sa chce niekto prihlásiť ústne. Konštatujem, že nie. Vyhlasujem všeobecnú rozpravu za skončenú. Prerušujem rokovanie o tomto bode programu a budeme hlasovať ako v predchádzajúcich návrhoch zákona o 11.00 hodine. Teraz pristúpime k prvému čítaniu o vládnom návrhu zákona, ktorým sa menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov v súvislosti so zavedením meny euro v Slovenskej republike . Vládny návrh zákona ste dostali ako tlač 716 a návrh na jeho pridelenie na prerokovanie výborom je v rozhodnutí č. 741. Pán podpredseda vlády, prosím, ujmite sa slova a uveďte vládny návrh zákona. Nech sa páči. Š. Harabin, podpredseda vlády a minister spravodlivosti SR: Ďakujem za slovo, pán predsedajúci. Vážené dámy, vážení páni, na rokovanie Národnej rady v súlade s Plánom legislatívnych úloh vlády SR na rok 2008 predkladám návrh zákona, ktorým sa v súvislosti so zavedením meny euro v Slovenskej republike menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov. Cieľom predloženého návrhu je novelizácia spočívajúca v prepočte súm uvádzaných v dotknutých zákonoch v slovenskej mene na menu euro podľa pravidiel ustanoveným zákonom č. 659/2007 Z. z. o zavedení meny euro, majúc pritom na zreteli dodržanie princípu právnej istoty a zachovania cenovej neutrality. Predloženým návrhom zákona sa menia a dopĺňajú tieto zákony v pôsobnosti ministerstva spravodlivosti: čl. I zákon Národnej rady č. 38/1993 Z. z. o organizácii Ústavného súdu, o konaní pred ním a o postavení jeho sudcov v znení neskorších predpisov, čl. II zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, čl. III zákon č. 382/2004 Z. z. o znalcoch, tlmočníkoch, prekladateľoch a o zmene a doplnení niektorých zákonov v znení neskorších predpisov. Návrh zákona je v súlade s Ústavou Slovenskej republiky, právom Európskych spoločenstiev a Európskej únie, zákonmi, ďalšími všeobecnými záväznými právnymi predpismi a medzinárodnými zmluvami, ktorými je Slovenská republika viazaná. Návrh zákona bol vládou schválený 20. augusta 2008. Ďakujem za slovo.
Klus, Martin, poslanec NR SR (2018-09-13):
Ďakujem za slovo. Ja by som chcel povedať, že ma veľmi mrzí, že opäť raz aj v tejto snemovni miešame hrušky s jablkami a zamieňame si istým spôsobom slovo lobing so slovom korupcia, takže dovoľte mi pár citátov, ako vlastne učíme našich študentov o tom, čo to vlastne lobing je. Pojem lobing je zvyčajne nesprávne chápaný ako neetický proces získavania podpory určitým aktérom verejnej politiky, lobistom, pre dosiahnutie konkrétnych cieľov vo verejnej politike; takto to, dámy a páni, nie je. Profesionálny lobing je jedným z nástrojov vplyvu súkromného, ale verejného či občianskeho, ak chceme tretieho sektora, na konkrétne verejné inštitúcie, čím sa napĺňa jeden zo základných princípov každej demokracie, a teda sloboda združovať sa a presadzovať svoje záujmy. Lobing teda musí spĺňať nasledovné znaky: je to verejná činnosť, je činnosť verejne kontrolovaná, čo je zásadný problém na Slovensku, a je to transparentná činnosť, čo je ešte zásadnejší problém, keďže táto snemovňa nebola schopná za niekoľko rokov prijať komplexnú legislatívu, ktorá by tento fenomén upravovala. A má tri základné ciele, aby sme si to tu neplietli, keď už toto slovo používame. Poskytovať informácie, pomáhať meniť verejnú mienku a presadzovať súkromné ciele záujmových skupín. Takže, prosím, keď už nie sme schopní po vzore iných civilizovaných krajín legislatívnou normou raz a navždy oddeliť korupciu od klientelizmu a lobingu, tak aspoň tento pojem ďalej nedevalvujme tým, že miešame, ako som povedal na začiatku, hrušky s jablkami. Ďakujem pekne.
B. Bugár, podpredseda NR SR: (2004-11-30):
Vážené panie poslankyne, vážení páni poslanci, pristúpime k hlasovaniam o dvoch prerokovaných bodoch. Najprv budeme hlasovať o návrhu stanoviska Slovenskej republiky k začatiu prístupových rokovaní Európskej únie s Tureckou republikou (tlač 962). Pán spoločný spravodajca. Pán predseda výboru Mikuš, nech sa páči, máte slovo a prosím vás, aby ste uviedli jednotlivé hlasovania.
Laššáková, Jana, podpredsedníčka NR SR (2013-12-16):
Ďakujem pekne, pán predseda, zaujmite miesto určené pre navrhovateľov. Dávam slovo spoločnému spravodajcovi z výboru pre hospodárske záležitosti, poslancovi Marošovi Kondrótovi, aby podal správu o výsledku prerokovania návrhu vo výboroch. Nech sa páči, pán spravodajca.
Kuffa, Štefan, poslanec NR SR (2020-05-12):
Pán predseda, ďakujem za slovo. Dovoľte mi, aby som predložil návrh na doplnenie programu, ktorý znie: Program 
7. schôdze Národnej rady Slovenskej republiky sa dopĺňa o nasledovný bod: uznesenie Národnej rady Slovenskej republiky, ktorým sa Národná rada Slovenskej republiky zaväzuje vládu, zaväzuje vládu Slovenskej republiky na zrušenie nariadenia izolácie v zariadeniach určených štátom v zmysle bodu 1 opatrenia Úradu verejného zdravotníctva Slovenskej republiky pri ohrození verejného zdravia zo dňa 29. 4. 2020 pod č. 
LP-3353/2020. Oprávnene sa domnievame a skúsenosti hovoria, že občania, ktorí sa vracajú aj v rámci turnusov alebo študujúci naši občania späť na Slovensko, majú z toho, majú obrovské problémy. Všetkých sústreďujeme v týchto táboroch, no nie... (Prerušenie vystúpenia časomerom.)
Grendel, Gábor, podpredseda NR SR (2023-06-27):
S reakciou na faktické poznámky pán poslanec Boris Susko.
P. Paška, predseda NR SR: (2007-09-19):
A teraz pán poslanec Chrbet bude informovať ako určený spoločný spravodajca z výboru pre hospodársku politiku o prerokovaní predmetného návrhu vo výboroch a odôvodní návrh a stanovisko gestorského výboru. Nech sa páči, máte slovo.
Taraba, Tomáš, poslanec NR SR (2020-12-03):
Dámy a páni, veľmi som si so záujmom vypočul predsedu Ústavného súdu a napriek tomu, že ste na neho reagovali, tak ste sa nevyjadrili k jeho hlavnej obave, že to, že idete zobrať Ústavnému súdu právo vyjadrovať sa k ústavným zákonom, vytvára predpoklad pre prijímanie zákonov, ktoré budú predstavovať demontáž demokracie na Slovensku. A myslím si, že to nie je len také konštatovanie na ulici, keď to povie predseda Ústavného súdu. Zároveň je tu pani prezidentka, ktorá apeluje, že meniť ústavu spôsobom, ako to robíte, že tu v skrátených konaniach dohadzujete také zmeny ako napríklad rekonštrukciu Ústavného súdu s novými dátumami funkčného obdobia ústavných sudcov do roku 2041 a 2045, a to za podmienky, kedy aj Benátska komisia hovorí, že meniť Ústavu v čase núdzového stavu sa neodporúča, resp. je neprípustné, tak to je jednoducho obrovským obrazom toho, že tu nejde o žiadnu ústavnosť, ale o politiku. Ďakujem.
Paška, Pavol, predseda NR SR (2013-09-04):
(Hlasovanie.) 142 prítomných, 91 za, 11 proti, 39 sa zdržalo, 1 nehlasoval. Návrh sme postúpili do druhého čítania.
Jurinová, Erika, podpredsedníčka NR SR (2015-07-01):
S reakciou pán poslanec Kuffa.
Pellegrini, Peter, predseda NR SR (2015-09-22):
Prezentujme sa a hlasujme o pozmeňujúcom návrhu pána poslanca Bublavého. (Hlasovanie.) Prítomných 133 poslancov, za hlasovalo 77, zdržalo sa 55 poslancov, nehlasoval 1. Konštatujem, že sme váš pozmeňujúci návrh schválili.
J. Pataky, poslanec: (2003-10-23):
Z. Martináková, podpredsedníčka NR SR: Prosím, hlasujeme o návrhu zákona ako o celku. (Hlasovanie.) Prítomných je 129 poslancov, za 112, proti 1, zdržalo sa 16. Návrh zákona sme schválili.
Chren, Martin, poslanec NR SR (2015-09-30):
Ďakujem veľmi pekne. No, už som si myslel, že ma to minie, ale pichnúť do osieho hniezda a pomenovať pravdu zjavne vyvolalo reakciu. Ja len proste, skutky sú skutky a slová sú slová. Ja tu mám ten výpis z toho hlasovania a na tom hlasovaní si sa zdržal pri zákone, ktorý tu bol 30. júna a navrhoval nižšiu DPH na potraviny. Ako môžeme o tom teraz debatovať, že prečo a že ako, ale fakty sú fakty. A to hlasovanie sa jednoducho zmeniť nedá. Áno, je pravda, že keď dnes, teda pred voľbami, aby ste sa zviezli na tej téme, tak navrhnete 10-percentnú DPH, tak je to väčšie zníženie ako tých 13 %, ktoré sme navrhli my s kolegami Kollárom, Miškovom a Krajcerom. Na druhej strane predpokladám, váš pozmeňovák som tiež ešte nevidel, ale my sme zároveň navrhli v tom našom návrhu aj zdrojové krytie, že odkiaľ ten výpadok rozpočtu nahradiť, aby to nebolo na dlh. Pretože dávať návrhy na dlh, v tom sa môžeme všetci pretekať. Teraz môže niekto prísť a povedať 5 % a niekto ďalší môže povedať, že 0 %, a po vzore tých vratiek za plyn môžeme povedať, že mínus 10 % nech je DPH na potraviny, ale ísť ešte až do nekonečna. Ale to predsa nie je zmysel. Tu bol jeden opodstatnený, odôvodnený a zdrojovo krytý návrh a jednoducho ste sa zdržali a dnes prichádzate s takmer totožným návrhom, ale vlastným, ako si teda oznámil. To mi na tom príde to pokrytecké. A ešte jedna vec, aby ste sa nemýlili. SaS nepresadila DPH 19 percent. To bolo prijaté niekoľko rokov predtým. Bol tam jeden poradca, ktorý je dnes predsedom strany SaS, ktorý tú daňovú reformu v tom čase robil, volal sa Richard Sulík, ale nebolo to presadené za našej vlády. A ja si pamätám tú koaličnú radu, kde došlo k tomu zvýšeniu z 19 na 20 %, a musím povedať, že som na nej bol a že sme boli dvaja, ktorí bojovali proti tomu zvýšeniu do poslednej chvíle a presadili aj ten dočasný mechanizmus zníženia, na rozdiel od strany MOST.
Figeľ, Ján, podpredseda NR SR (2012-10-26):
S reakciou sa hlási pán poslanec Miškov. Nech sa páči.
Laššáková, Jana, podpredsedníčka NR SR (2015-05-06):
Na vystúpenie pani podpredsedníčky s faktickou poznámkou pani poslankyňa Šípošová. Končím možnosť prihlásiť sa s faktickými poznámkami. Nech sa páči, pani poslankyňa.
Glváč, Martin, podpredseda NR SR (2017-10-12):
Vážené pani poslankyne, páni poslanci, pýtam sa, či každý poslanec využil svoje právo hlasovať. Pravdepodobne áno, pravdepodobne áno a vyhlasujem tajné hlasovanie za skončené a vyhlasujem prestávku do 14.00 hod. Pekný obed. (Prerušenie rokovania o 12.06 hodine.) (Pokračovanie rokovania o 14.00 hodine.)
Figeľ, Ján, podpredseda NR SR (2013-05-14):
Ďakujem pekne. Chce sa k rozprave vyjadriť pán spravodajca? (Reakcia spravodajcu.) Nie je tomu tak. Ďakujem. Prerušujem rokovanie o tomto bode programu. Dámy a páni, teraz pristúpime k druhému čítaniu o vládnom návrhu zákona o Štátnom fonde rozvoja bývania . Vládny návrh zákona je pod tlačou 381, spoločná správa výborov má tlač 381a. Prosím teraz ministra dopravy, výstavby a regionálneho rozvoja Slovenskej republiky Jána Počiatka, aby vládny návrh zákona odôvodnil.
Heger, Eduard, poslanec NR SR (2018-01-30):
Ďakujem pekne. Eugen, vďaka, že si priniesol do toho tento ďalší rozmer, ktorý je naozaj veľmi dôležitý a ja by som ešte chcel poukázať práve na to, že naozaj ten rozmer diskriminácie v rámci týchto najmenej rozvinutých regiónov pri takejto podpore, kde vlastne tí, ktorí nečerpajú, tak vlastne zo svojich daní podporujú tých, ktorí čerpajú a tým pádom v rámci jedného prostredia sú diskriminovaní, lebo nedostávajú tú istú pomoc. A preto je dôležité práve to, tá taxatívnosť tohto systému, ktorá, samozrejme, tu zatiaľ chýba. Ďakujem.
Pellegrini, Peter, predseda NR SR (2015-12-15):
Ctené kolegyne, kolegovia, vyčerpali sme kompletný program, preto mi dovoľte, aby som vám poďakoval za aktívnu účasť a vyhlásil 58. schôdzu za skončenú a zároveň vás všetkých pozval, kto má chuť, do priestorov poslaneckého salóna na malú čašu vína. Všetko dobré a šťastný nový rok vám prajem. (Rokovanie 58. schôdze NR SR sa skončilo o 15.17 hodine.)
Sulík, Richard, predseda NR SR (2011-05-18):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nikto. Vyhlasujem rozpravu za skončenú. Chce zaujať stanovisko navrhovateľ? Zrejme nie. Spravodajca? Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 344. Návrh na jeho pridelenie výborom je v rozhodnutí č. 337. Pán minister financií, pán Mikloš, teraz vládny návrh zákona uvedie.
Majorová Garstková, Jana, poslankyňa NR SR (2022-06-23):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona, tlač 1041. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 9. septembra 2022 a v gestorskom výbore do 12. septembra 2022 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Gašpar, Tibor, poslanec NR SR (2024-02-08):
Ďalej hlasujeme o bode 49 druhého pozmeňujúceho návrhu poslanca Galka.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 137 poslancov, zdržal sa 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na  jeho prerokovanie v druhom čítaní. Budeme pokračovať v hlasovaní v prvom čítaní o vládnom návrhu zákona, ktorým sa mení a dopĺňa zákon č. 657/2004 Z. z. o tepelnej energetike a ktorým sa dopĺňa zákon č. 455/1991 Z. z. o živnostenskom podnikaní v znení neskorších predpisov, ktorý máme pod tlačou 136. Spravodajcom je člen navrhnutého gestorského výboru pre hospodársku politiku pán poslanec Stanislav Janiš. Má slovo.
Madej, Róbert, poslanec NR SR (2019-12-03):
Ďakujem pekne. Tiež si dovolím pripomenúť schôdzu ústavnoprávneho výboru o 12.30 hod.
M. Hort, podpredseda NR SR: (2008-06-17):
Slovo má pani poslankyňa Sabolová. Nech sa páči.
Hrnčiar, Andrej, podpredseda NR SR (2017-10-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. O slovo požiadala pani podpredsedníčka. Nech sa páči.
Paška, Pavol, predseda NR SR (2014-11-10):
Pán poslanec Simon.
Grendel, Gábor, podpredseda NR SR (2023-03-22):
Pán poslanec Svrček.
Danko, Andrej, podpredseda NR SR (2024-04-18):
Poprosím o kľud v sále. Pán poslanec, nech sa páči.
Glváč, Martin, podpredseda NR SR (2016-09-21):
Ďakujem. Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Alojzovi Baránikovi. Nech sa páči.
Laššáková, Jana, podpredsedníčka NR SR (2012-12-12):
Na vystúpenie pána poslanca s faktickými poznámkami, páni poslanci Mihál, Novotný, Daniš, Viskupič. Končím možnosť, a ešte Mikuš, dobre, končím možnosť prihlásiť s faktickými poznámkami. Nech sa páči, pán poslanec Mihál.
B. Bugár, podpredseda NR SR: (2005-01-19):
(Hlasovanie.) Prítomných 137 poslancov, za 132, proti 1, zdržali sa 4. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na jeho prerokovanie. Nech sa páči, ďakujem pekne. M. Maxon, poslanec: Ďakujem za spoluprácu.
Žiga, Peter, podpredseda NR SR (2023-12-12):
S reakciou na faktické poznámky pán poslanec Kišš.